CELEX: 32015R0230
Language: el
Date: 2015-02-12 00:00:00
Title: Εκτελεστικός κανονισμός (ΕΕ) 2015/230 του Συμβουλίου, της 12ης Φεβρουαρίου 2015 , για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

14.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/230 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2015
   για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1), και ιδίως το άρθρο 46, παράγραφος 2,
   Εκτιμώντας τα ακόλουθα:
   
               (1)
            
            
               Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012.
            
         
               (2)
            
            
               Με την απόφαση της 12ης Δεκεμβρίου 2013 στην Υπόθεση T-58/12, το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου για τη συμπερίληψη των Gholam Golparvar, Ghasem Nabipour, Mansour Eslami, Mohamad Talai, Mohammad Fard, Alireza Ghezelayagh, Hassan Zadeh, Mohammad Pajand, Ahmad Sarkandi, Seyed Rasool και Ahmad Tafazoly στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο Παράρτημα ΙΧ του κανονισμού (ΕΕ) αριθ. 267/2012.
            
         
               (3)
            
            
               Ο Gholam Golparvar θα πρέπει να συμπεριληφθεί εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα, βάσει νέου σκεπτικού.
            
         
               (4)
            
            
               Με την απόφαση της 3ης Ιουλίου 2014 στην Υπόθεση T-565/12, το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου για τη συμπερίληψη της εταιρίας National Iranian Tanker Company στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα ΙΧ του κανονισμού (ΕΕ) αριθ. 267/2012.
            
         
               (5)
            
            
               H National Iranian Tanker Company θα πρέπει να συμπεριληφθεί εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα, βάσει νέου σκεπτικού.
            
         
               (6)
            
            
               Κατά συνέπεια, ο κανονισμός (ΕE) αριθ. 267/2012 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το Παράρτημα ΙΧ του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Φεβρουαρίου 2015.
      
         
            Για το Συμβούλιο
         
         
            Ο Πρόεδρος
         
         E. RINKĒVIČS
      
   
   
      (1)  ΕΕ L 88 της 24.3.2012, σ. 1.
   
      ΠΑΡΑΡΤΗΜΑ
      
                  I.
               
               
                  H κατωτέρω οντότητα εισάγεται στον κατάλογο που περιλαμβάνεται στο τμήμα Ι του παραρτήματος IX του κανονισμού (ΕΕ) αριθ. 267/2012:
                  I.   Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν
                  
                  Β.   Οντότητες
                  
                  
                               
                           
                           
                              Όνομα
                           
                           
                              Αναγνωριστικά στοιχεία
                           
                           
                              Αιτιολογία
                           
                           
                              Ημερομηνία καταχώρισης
                           
                        
                              140.
                           
                           
                              National Iranian Tanker Company (NITC)
                           
                           
                              
                                          35 East Shahid Atefi Street, Africa Ave., 19177 Tehran, Θυρίδα: 19395-4833,
                                       
                                    
                                          Τηλ: +98 21 23801,
                                       
                                    
                                          Ηλ.διεύθ.: info@nitc- tankers.com· όλα τα γραφεία σε όλο τον κόσμο
                                       
                                    
                           
                              Η National Iranian Tanker Company παρέχει χρηματοδοτική στήριξη στην κυβέρνηση του Ιράν μέσω των μετόχων της του Iranian State Retirement Fund (Κρατικό Συνταξιοδοτικό Ταμείο του Ιράν), του Iranian Social Security Organization (Οργανισμός Κοινωνικής Ασφάλισης του Ιράν) και του Oil Industry Employees Retirement and Savings Fund (Συνταξιοδοτικό και Αποταμιευτικό Ταμείο Υπαλλήλων Πετρελαιοβιομηχανίας), οντότητες που ελέγχονται από την κυβέρνηση του Ιράν. Επίσης, η NITC είναι ένας από τους μεγαλύτερους φορείς εκμετάλλευσης πετρελαιοφόρων παγκοσμίως και ένας από τους βασικούς μεταφορείς ιρανικού αργού πετρελαίου. Κατά συνέπεια, η NITC παρέχει υλικοτεχνική υποστήριξη στην κυβέρνηση του Ιράν με τη μεταφορά ιρανικού πετρελαίου.
                           
                           
                               
                           
                        
            
                  II.
               
               
                  Το κατωτέρω πρόσωπο εισάγεται στον κατάλογο που περιλαμβάνεται στο τμήμα ΙΙΙ του παραρτήματος IX του κανονισμού (ΕΕ) αριθ. 267/2012:
                  III.   Ναυτιλιακές Γραμμές της Ισλαμικής Δημοκρατίας του Ιράν (IRISL)
                  
                  A.   Πρόσωπο
                  
                  
                               
                           
                           
                              Όνομα
                           
                           
                              Αναγνωριστικά στοιχεία
                           
                           
                              Αιτιολογία
                           
                           
                              Ημερομηνία καταχώρισης
                           
                        
                              8.
                           
                           
                              Gholam Hossein Golparvar
                           
                           
                              Γεννηθείς στις 23 Ιανουαρίου 1957, Ιρανός. Αριθ. ταυτότητας 4207.
                           
                           
                              Ο κ. Golparvar ενεργεί για λογαριασμό των IRISL και εταιρειών που συνδέονται με αυτές. Έχει διατελέσει εμπορικός διευθυντής των IRISL. καθώς και διευθύνων σύμβουλος και μέτοχος της ναυτιλιακής εταιρίας SAPID, μη εκτελεστικός διευθυντής και μέτοχος της HDSL και μέτοχος της Rhabaran Omid Darya Ship Management Company, οι οποίες έχουν κατονομασθεί από την ΕΕ ότι ενεργούν εξ ονόματος των IRISL.